а҃ пя́тое же*на́десяте лѣ́то влады́чества тіве́ріа ке́саря: ѡблада́ющу понті́йскому піла́ту іуде́ею, и четвертовла́стствующу галіле́ею и́рѡду: філі́ппу же, бра́ту єгѡ̀, четвертовла́стствующу тѷрі́ею и трахоні́тскою страно́ю: и лѷса́нію авілині́ею четвертовла́стствующу: в҃ архіере́и а́ннѣ и каіа́фѣ, бы́сть глаго́лъ бж҃ій ко іѡа́нну, заха́ріину сы́ну, въ пусты́ни